Kylmäverisesti
Kirjan tarinasta tehtiin vuonna 1967 Richard Brooksin ohjaama mustavalkoinen elokuva "Kylmäverisesti". Robert Blake esitti Perry Smithiä ja Scott Wilson Hickockia. John Forsythe nähtiin murhia tutkineen etsivän Al Deweyn roolissa. Elokuva sai neljä Oscar-ehdokkuutta. Tarinasta tehtiin myös vuonna 1996 televisioon minisarja, jonka pääosissa olivat Anthony Edwards ja Eric Roberts.
Mommie Dearest
Mommie Dearest on yhdysvaltalaisen Christina Crawfordin kirjoittama muistelma- ja paljastusteos, joka kertoo hänen elämästään adoptioäitinsä, näyttelijä Joan Crawfordin kanssa. Teos julkaistiin ensimmäistä kertaa vuonna 1978, ja se herätti aikanaan valtavan kohun. "Mommie Dearestin" pohjalta on tehty elokuva "Äiti kulta", joka sai ensi-iltansa vuonna 1981.